Diari Oficial de la Generalitat Valenciana


Sumari del DOGV 4521, del 13-06-2003 (2003/6763)

Informació pública de la modificació puntual número 10 del Pla General d'Ordenació Urbana de Dénia. Expedient número 3220/04/2003.
----------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6763


Organisme emissor
:   Ajuntament de Dénia

Tipus de document
:   Anunci

Informació pública de la modificació puntual número 10 del Pla General d'Ordenació Urbana de Dénia. Expedient número 3220/04/2003. [2003/F6763]
  
En compliment del que ha disposat el Ple de l'ajuntament, en la sessió ordinària del dia 10 d'abril de 2003, a reserva dels termes de l'aprovació de l'acta, de conformitat amb el que establix l'article 206 del Reglament d'Organització, Funcionament i Règim Jurídic de les Entitats Locals, va adoptar entre altres el següent acord:
  
Mocions d'urgència
  
4. Modificació puntual número10 del Pla General d'Ordenació Urbana de Dénia
  
La Comissió Informativa de Planejament Estratègic i Gestió Urbanística, Urbanisme i Obres i Serveis del dia 8 d'abril de 2003, va emetre el dictamen següent:
  
Informe tecnicojurídic
  
Antecedents
  
Primer. L'objecte del present informe és el projecte de modificació puntual del Pla General d'Ordenació Urbana de Dénia elaborat pels Serveis Tècnics Municipals respecte del traçat d'un vial segons el Pla General d'Ordenació Urbana de Dénia aprovat definitivament per la Resolució del conseller d'Obres Públiques, Urbanisme i Transports de 26 de setembre de 2000.
  
Segon. Concretament, el vial respecte del qual es pretén modificar el seu traçat està situat a la zona A-4 de la partida de Deveses-Riu Racons, que es troba delimitat per la CV-730 Les Marines al nord; pel camí de les Deveses, al sud; per edificació existent a les Deveses, 73, a l'est, i per edificació existent al carrer del Riu de l'Arc a l'oest.
  
Tercer. L'actual ubicació del vial deixa fora d'ordenació 11 habitatges que no guarden la reculada mínima de 5 metres a vial i a més el dit vial discorre per damunt de les fosses sèptiques d'estos habitatges.
  
Per tant, amb la modificació proposada s'executa el vial previst en el Pla General d'Ordenació Urbana de Dénia respectant l'edificació existent, la reculada mínim de 5 metres a vial i sense discórrer este per damunt de les fosses sèptiques.
  
Així mateix, el vial que segons el Pla General d'Ordenació Urbana de Dénia té una secció de 8 metres augmenta a 12 metres a fi de complir l'article 17 de l'annex del Reglament de Planejament de la Comunitat Valenciana.
  
Quart. La justificació tècnica de la modificació puntual està concretada detalladament en el projecte tècnic que han elaborat els servicis municipals, i al qual pertoca remetre's en este aspecte.
  
Consideracions tecnicojurídiques
  
Primera. Quant a la legislació aplicable resulta d'aplicació la Llei 6/1994, de 15 de novembre, Reguladora de l'Activitat Urbanística, així com el Decret 201/1998, que aprova el Reglament de Planejament de la Comunitat Valenciana; així com els articles 101 a 103 del Text Refós aprovat pel Reial Decret Legislatiu 1/1992 (en virtut de la remissió que efectua l'article 57.1 de la LRAU).
  
Segon. L'article 55 del citat text legal disposa que el canvi o substitució de determinacions en els plans i programes exigeix complir el mateix procediment legal previst per a la seua aprovació.
  
Tercer. El projecte elaborat pels Serveis Tècnics Municipals no s'enquadra en cap dels supòsits específics d'alteració o modificació previstos en els apartats 2, 3, 4, 5, 6 i 7 del susdit article 55; per tant no comporta cap especialitat procedimental.
  
Quart. Segons el que establix l'article 35 de Llei Reguladora de l'Activitat Urbanística i l'article 143 del Reglament de Planejament de la Comunitat Valenciana correspon al municipi elaborar, modificar o revisar el seu respectiu pla general.
  
Cinqué. L'article 145 del Reglament de Planejament de la Comunitat Valenciana disposa que els plans generals o les seues modificacions han de ser redactats i subscrits per tècnics competents al servei de l'administració o contractats per ella.
  
Sisé. La tramitació a seguir per a la modificació puntual, en síntesi conforme a l'article 38 de la Llei Reguladora de l'Activitat Urbanística, és el següent:
  
- Conclosa la redacció, l'ajuntament sotmetrà a informació pública la modificació puntual, mitjançant anunci en el Diari Oficial de la Generalitat Valenciana i un diari no oficial d'àmplia difusió a la localitat.
  
- Durant esta, el projecte diligenciat del pla haurà de trobar-se depositat, per a la seua consulta pública, a l'ajuntament afectat pel canvi d'ordenació (article 38.2.A de la LRAU i 158.1.A del Reglament de Planejament).
  
- Simultàniament, requerirà informes de les administracions sectorials implicades, a emetre en el termini d'un mes (llevat que s'hagueren aconseguit previs acords interadministratius).
  
- En el present cas, en afectar la competència de la Diputació Provincial d'Alacant per la CV-730 se sol·licitarà informe.
  
- Ja que l'àmbit de la modificació puntual no transcendix territorialment del propi terme municipal de Dénia, ni afecta els interessos de municipis confrontants, no pertoca l'emissió de dictamen per part d'estos.
  
- Conclosos els tràmits anteriors d'acord amb el que establix l'article 38.3 de la Llei Reguladora de l'Activitat Urbanística i el 160 del Reglament de Planejament, el Ple de l'Ajuntament o òrgan competent de l'administració que promoga o supervise la redacció del pla resoldrà sobre la seua aprovació provisional, amb introducció de les rectificacions que estime oportunes.
  
- El projecte de modificació puntual aprovat provisionalment es remetrà a la conselleria competent en urbanisme, i se'n demanarà l'aprovació definitiva.
  
- D'acord amb l'article 161 del Reglament de Planejament l'aprovació definitiva dels plans generals correspon a la conselleria competent en urbanisme.
  
L'aprovació definitiva es publicarà, conformement amb l'article 59 de la Llei Reguladora de l'Activitat Urbanística, en el Diari Oficial de la Generalitat Valenciana.
  
Seté. D'acord amb l'article 157.4 del Reglament de Planejament de la Comunitat Valenciana la modificació puntual del Pla General d'Ordenació Urbana de Dénia que ens ocupa no requerix concert previ, ja que manca de transcendència que ho aconselle.
  
Huité. La resolució per la qual es convoca el període d'informació pública comportarà en l'àmbit afectat per la modificació del planejament, de forma automàtica, l'efecte suspensiu de llicències previst en l'article 57 de la Llei Reguladora de l'Activitat Urbanística i l'article 152 del Reglament de Planejament, i bastarà per a això la publicació d'aquella resolució en el Diari Oficial de la Generalitat Valenciana.
  
Novena. El Pla d'Ordenació de Recursos Naturals del Montgó, aprovat pel Decret de Govern Valencià de data 5 de novembre de 2002, i publicat en el Diari Oficial de la Generalitat Valenciana de 8 de novembre de 2002, establix en la seua disposició addicional segona que:
  
«Els instruments d'ordenació territorial o física existents que resulten contradictoris amb el present PORN hauran d'adaptar-se a este en la primera revisió o modificació que es realitze des de la seua entrada en vigor. Mentrestant l'adaptació no tinga lloc, les determinacions del PORN s'aplicaran prevalent sobre els instruments d'ordenació territorial o física que suposen un major nivell de protecció sobre els valors i elements objecte del pla.»
  
Així mateix, en l'article 7.3 del Pla d'Ordenació dels Recursos Naturals del Montgó s'establix:
  
«Les previsions contingudes en els planejaments urbanístics dels municipis que es vegen afectades per mesures de protecció del present PORN i siguen incompatibles amb estes, hauran de ser modificades i adequades a aquell, almenys, en la següent revisió o homologació global del document de planejament que es tracte.»
  
De l'aplicació d'ambdues disposicions es pot extraure la interpretació de l'obligació d'adaptar el Pla General d'Ordenació Urbana al PORN, en la primera modificació del planejament que es realitze des de l'entrada en vigor del pla, independentment de l'abast i entitat de la modificació que es tracte, i de si es troba inclosa dins de l'àmbit d'afecció del PORN, o en un altre lloc del terme municipal no afectat per este.
  
No obstant això, per a la correcta interpretació d'ambdós preceptes, s'ha sol·licitat una consulta a la Conselleria d'Obres Públiques, Urbanisme i Transports i la Conselleria de Medi Ambient a la Direcció General de Planificació i Gestió del Medi amb data 25 de febrer de 2003 i 4 de març de 2003 respectivament.
  
Per tant, la tramitació de la present modificació puntual està supeditada a la interpretació que de les esmentades disposicions realitze la Conselleria d'Obres Públiques, Urbanisme i Transports.
  
Vist l'informe jurídic, esta comissió, amb el vot favorable de Miguel Ferrer Marsal i Pepa Font Reus en representació del Partit Popular, i amb la reserva del vot per al Ple d'Antonio Ortega en representació del PSPV-PSOE i Marí Carme Sellés i Gómez en representació del Bloc Nacionalista, proposa al Ple corporatiu l'adopció del següent acord:
  
Proposta de resolució
  
Primer i únic. Que pel Ple corporatiu s'acorde el sotmetiment a informació al públic pel termini d'un mes de la modificació puntual número 10 del Pla General d'Ordenació Urbana de Dénia, mitjançant anunci en el Diari Oficial de la Generalitat Valenciana i un diari no oficial d'àmplia difusió a la localitat.
  
Després de procedir-se a l'aprovació prèvia del caràcter d'urgència de la present moció, el Ple de l'Ajuntament, per unanimitat, acorda aprovar la present moció en tots els seus termes.
  
Cosa que es trasllada perquè en prengueu coneixement i als efectes consegüents.
  
Contra el present acord, que posa fi a la via administrativa, pot interposar, potestativament, recurs de reposició, davant del mateix òrgan que l'ha dictat, en el termini d'un mes a comptar des del dia següent de la data de la seua publicació; o bé interposar directament recurs contenciós administratiu, davant del (Jutjat Contenciós Administratiu d'Alacant/Tribunal Superior de Justícia de la Comunitat Valenciana), en el termini de dos mesos, comptats a partir de la data de notificació de la present resolució; sense perjuí que puga exercitar, si és procedent, qualsevol altre recurs que estime convenient.
  
De conformitat amb el que preveuen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa, l'òrgan jurisdiccional competent davant del qual s'ha d'interposar recurs contenciós administratiu serà:
  
- El Jutjat Contenciós Administratiu d'Alacant quan es tracte d'estes matèries:
  
a) Qüestions de personal, llevat que es referisquen al naixement o extinció de la relació de servici dels funcionaris públics de carrera.
  
b) Gestió, inspecció i recaptació dels tributs i la resta d'ingressos de dret públic regulats en la legislació d'hisendes locals.
  
c) Llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura.
  
d) Declaració de ruïna i ordres d'execució d'obres de conservació, reforma i rehabilitació d'immobles, i
  
e) Sancions administratives, qualsevol que siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana en tots els altres casos.